इस विषय पर नगर पार्षद विनोद बांसल से बात की तो उन्होंने स्पष्ट करते हुए कहा कि किसी तरह की कोई भेदभावपूर्ण नीति नहीं अपनाई जा रही है और टैंडर प्रक्रिया को पारदर्शिता के साथ जारी किया गया है। उन्होंने कहा कि 13 गलियों और कॉलोनी रोड की टैंडर प्रक्रिया हो चुकी हैं और इस पर कार्य भी जल्द आरंभ हो जाएगा। बांसल ने कहा कि जहां तक मुख्यमंत्री मनोहर लाल खट्टर के दौरे के दौरान जिन पांच गलियों को प्रमुखत से रखा गया था उन गलियों केे टैंडर भी ई-टैंडर के जरिए डाला गया है वे भी मंजूर हो चुकी है और आगामी 13 दिसम्बर को इसका टैंडर जारी किया जाएगा और 14 दिसम्बर को यह प्रक्रिया पूरी हो जाएगी। उन्होंने कहा कि अन्य गलियों के साथ-साथ उन पांच गलियों का भी नवनिर्माण किया जाएगा। बांसल ने कहा कि यदि किसी पार्षद अथवा आमजन को शिकायत है तो खुलकर अपनी बात नगर परिषद के समक्ष रख सकता है। उसका जवाब नगर परिषद अध्यक्ष व अधिकारी देने के लिए संकल्पबद्ध हैं।